**IVAO VZN** ή **International Virtual Aviation Organisation VZW**, είναι ένας μη κερδοσκοπικός οργανισμός ο οποίος λειτουργεί, χωρίς οικονομική επιβάρυνση των χρηστών, ένα δίκτυο εξομοίωσης πτήσεων.
Ακολουθούμενης μιας δωρεάν εγγραφής στο δίκτυο, οι χρήστες μπορούν συνδεθούν στο δίκτυο IVAO (IVAN) και να απολαύσουν τις υπηρεσίες του οργανισμού ως εικονικοί Ελεγκτές Εναέριας Κυκλοφορίας ή εικονικοί πιλότοι εμπλεκόμενοι και αλληλεπιδρώντας μεταξύ τους σε ένα μαζικά πολυχρηστικό περιβάλλον, εφαρμόζοντας διαδικασίες της πραγματικής αεροπλοΐας, φρασεολογία και τεχνικές.

Σύνοψη
------

Ο IVAO, με περισσότερους από 168.800 εγγεγραμμένους χρήστες από τον Ιανουάριο του 2015 (25.600 εκ των οποίων είναι ενεργοί το τελευταίο τρίμηνο), είναι ένα από τα δύο μεγαλύτερα δίκτυα για διαδικτυακή εξομοίωση πτήσεων που επιτρέπουν στους χρήστες τους να ενεργούν και να συμμετέχουν ως εικονικοί πιλότοι ή ΕΕΚ. Ο IVAO βασίζεται αποκλειστικά στα μέλη του και τους εθελοντές για την ανάπτυξη του λογισμικού του. Οι Ελεγκτές Εναέριας Κυκλοφορίας μπορούν να συνδεθούν στο Δίκτυο του IVAO με το λογισμικό του IVAO, το IvAc, που προσομοιώνει τη λειτουργία ενός σύγχρονου πραγματικού ραντάρ. Οι πιλότοι μπορούν να συνδεθούν με χρήση του εξομοιωτή πτήσης τους και το λογισμικό του IVAO που ενσωματώνεται στον εξομοιωτή, το IvAp. Όλοι οι πιλότοι και ΕΕΚ με αυτόν τον τρόπο αλληλεπιδρούν στο περιβάλλον ενός ενιαίου παγκόσμιου διακομιστή (server) στην προσπάθεια για εξομοίωση της παγκόσμιας εναέριας κυκλοφορίας με βάση το "as real as it gets" (τόσο πραγματικά όσο μπορεί να γίνει). Ενώ το μεγαλύτερο τμήμα των μελών του IVAO είναι στην Ευρώπη, το δίκτυο της Vatsim επικεντρώνεται στην Βόρειο Αμερική & Ηνωμένο Βασίλειο.

Ο IVAO καταγράφει τις ώρες πτήσης ή ελέγχου και δίνει την δυνατότητα στα μέλη του να αποκτήσουν εικονικούς βαθμούς πιλότων ή ΕΕΚ αφού λάβουν εκπαίδευση και επιτύχουν σε θεωρητικές και πρακτικές εξετάσεις βασισμένες σε διαδικασίες και κανονισμούς της πραγματικότητας. Ο IVAO επίσης φιλοξενεί ένα πλήρως ενσωματωμένο σύστημα VA και προσφέρει στις εικονικές αεροπορικές εταιρίες (Virtual Airlines) την δυνατότητα να λειτουργούν στο δίκτυο του IVAO ακόμα και με εικονικά χαρακτηριστικά κλήσης εταιριών και χρωματισμούς αεροσκαφών. Διοργανώσεις και τακτικές συγκεντρώσεις προγραμματίζονται σε καθημερινή βάση. Σχεδόν 8000 συνδέσεις λαμβάνουν χώρα καθημερινά, ενώ κατά μέσο όρο τις καθημερινές επιτυγχάνονται 600 με 900 ταυτόχρονες συνδέσεις πιλότων και ΕΕΚ. Ο IVAO έθεσε το ρεκόρ μέγιστων ταυτόχρονων συνδέσεων κατά τη διάρκεια της ετήσιας διοργάνωσης "Crowded Skies" στις 13 Δεκεμβρίου, 2014 με 2.530 μέλη να πετάνε ή να ελέγχουν την ίδια στιγμή.

Ιστορικά
--------

Τα πρώτα βήματα για την ίδρυση ενός δικτύου εξομοίωσης πτήσεων σε ένα μαζικά πολυχρηστικό περιβάλλον έγιναν με την δημιουργία του SquawkBox και ProController στα μέσα του 1990. Το λογισμικό αυτό συνδεόταν στον FSD, έναν απλό πολυχρηστικό διακομιστή εξομοίωσης πτήσεων, ο οποίος επέτρεψε την εξέλιξη από ένα περιβάλλον ένας-με-έναν (ένας ΕΕΚ και ένα αεροσκάφος) σε ένα περιβάλλον πολλοί-με-πολλούς. 

Η χρήση των προγραμμάτων αυτών, η SATCO (πλέον VATSIM) ήταν το πρώτο μεγάλο δίκτυο που επέτρεπε την δημιουργία ενός περιβάλλοντος ζωντανής εξομοίωσης πτήσεων. Στις 16 Δεκεμβρίου, 1998 ιδρύθηκε ο IVAO αφού ένα μέρος των χρηστών της SATCO έφυγαν για να δημιουργήσουν ένα νέο δίκτυο μετά από διοικητικές συγκρούσεις που προέκυψαν εντός του οργανισμού. Τα τέλη του 2005, σε ακόμη μια σύγκρουση συμφερόντων αυτή τη φορά εντός του δικτύου του IVAO οδήγησε σε ακόμη ένα σχίσμα. Ο τότε πρόεδρος του IVAO συνέχισε με το IVAO.org, ενώ άλλα μέλη της διαχείρισης συνέχισαν τη λειτουργία με το IVAO.aero. Το 2007 ο IVAO δηλώθηκε επίσημα ως μη κερδοσκοπικός οργανισμός σύμφωνα με το Βελγικό δίκαιο.

Επιπρόσθετα ο IVAO έλαβε μέρος στο Flight SimCon 2013, που οργανώθηκε στο Hartford, Connecticut.

Το Ελληνικό Τμήμα
-----------------

Το Ελληνικό Τμήμα του IVAO ιδρύθηκε το Μάιο του 2001 με πρώτο υπεύθυνο λειτουργίας τον Νεκτάριο Αναστασόπουλο, είναι από τα ιδρυτικά Εθνικά τμήματα του οργανισμού με συνεχή παρουσία στις εξελίξεις του δικτύου ενώ από τις 11 Σεπτέμβρη 2015 απαριθμεί 1259 εγγεγραμμένα μέλη εκ των οποίων τα 227 είναι ενεργά.

Ενεργά Τμήματα
--------------

Από τον Αύγουστο του 2015, ο IVAO έχει 57 (62 συμπεριλαμβανομένου των Πολύ-Εθνικών τμημάτων) ενεργά τμήματα χωρών από όλο τον κόσμο.

| ID | Χώρα |
| --- | --- |
| DZ | Αλγερία ! Αλγερία |
| AR | Αργεντινή ! Αργεντινή |
| AW | Αρούμπα ! Αρούμπα |
| AT | Αυστρία ! Αυστρία |
| BY | Λευκορωσία ! Λευκορωσία |
| BE | Βέλγιο ! Βέλγιο |
| BR | Βραζιλία ! Βραζιλία |
| BG | Βουλγαρία ! Βουλγαρία |
| CA | Καναδάς ! Καναδάς |
| CL | Χιλή ! Χιλή |
| CN | Κίνα ! Κίνα |
| CO | Κολομβία ! Κολομβία |
| CZ | Τσεχία ! Τσεχία |
| DK | Δανία ! Δανία |
| DO | Δομινικανή Δημοκρατία ! Δομινικανή Δημοκρατία |
| EG | Αίγυπτος ! Αίγυπτος |
| FI | Φινλανδία ! Φινλανδία |
| FR | Γαλλία ! Γαλλία |
| PF | Γαλλική Πολυνησία ! Γαλλική Πολυνησία |
| DE | Γερμανία ! Γερμανία |
| GR | Ελλάδα ! Ελλάδα |
| HK |   Hong Kong |
| HU | Ουγγαρία ! Ουγγαρία |
| IN | Ινδία ! Ινδία |
| ID | Ινδονησία ! Ινδονησία |
| IR | Ιράν ! Ιράν |
| IL | Ισραήλ ! Ισραήλ |
| IT | Ιταλία ! Ιταλία |
| KW | Κουβέιτ ! Κουβέιτ |
| MT | Μάλτα ! Μάλτα |
| MX | Μεξικό ! Μεξικό |
| MA | Μαρόκο ! Μαρόκο |
| NL | Ολλανδία ! Ολλανδία |
| AN |  Netherlands Antilles |
| NC | Νέα Καληδονία ! Νέα Καληδονία |
| XN |  Nordic Region |
| AU |  Oceanic Region |
| PL | Πολωνία ! Πολωνία |
| PT | Πορτογαλία ! Πορτογαλία |
| RO | Ρουμανία ! Ρουμανία |
| RU | Ρωσία ! Ρωσία |
| SA | Σαουδική Αραβία ! Σαουδική Αραβία |
| RS | Σερβία ! Σερβία |
| SN | Σενεγάλη ! Σενεγάλη |
| SK | Σλοβακία ! Σλοβακία |
| SI | Σλοβενία ! Σλοβενία |
| ZA | Νότια Αφρική ! Νότια Αφρική |
| ES | Ισπανία ! Ισπανία |
| SU | Σουδάν ! Σουδάν |
| CH | Ελβετία ! Ελβετία |
| SY | Συρία ! Συρία |
| TH | Ταϊλάνδη ! Ταϊλάνδη |
| TN | Τυνησία ! Τυνησία |
| TR | Τουρκία ! Τουρκία |
| UA | Ουκρανία ! Ουκρανία |
| AE | Ηνωμένα Αραβικά Εμιράτα ! Ηνωμένα Αραβικά Εμιράτα |
| GB |  United Kingdom and Ireland |
| US |  United States |
| VE | Βενεζουέλα ! Βενεζουέλα |

Παραπομπές
----------

1. ↑  Maxime Esnau (2012). *IVAO Public Relations Department*. IVAO Public Relations Department. σελ. 100. ISBN 3-8370-5969-3.
2. ↑  IVAO Public Relations Department (November 24, 2012). *IVAO.aero MiVssion Statement*. Δελτίο τύπου.  Ανακτήθηκε στις November 24, 2012.
3. ↑  Jeff Van West (2007). *Microsoft Flight Simulator X For Pilots: Real World Training*. John Wiley and Sons. σελ. 677. ISBN 978-0-470-18331-1.
4. ↑  «IVAO.aero Member List». IVAO Public Relations Department. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Ιανουαρίου 2015.
5. ↑  
«Bust stress, conquer sky – the virtual way». deccanherald.com. July 20, 2010.. Ανακτήθηκε στις August 24, 2011. *«the International Virtual Aviation Organisation, the biggest community of virtual flyers and air traffic controllers»*
6. ↑  «IVAO – Crowded Skies». IVAO. Αρχειοθετήθηκε από το πρωτότυπο στις 12 Αυγούστου 2015. Ανακτήθηκε στις 24 Αυγούστου 2011.
7. ↑  Daniel Terdiman (December 16, 2006). «Into the wild blue virtual yonder». CNET News.com. Αρχειοθετήθηκε από το πρωτότυπο στις 2013-01-04.. Ανακτήθηκε στις August 24, 2011. *«It formed in 2001 when internal politics in a precursor network, SATCO, caused a rupture that resulted in two rival networks»*
8. ↑  «Why IVAO.aero». IVAO. 2 Δεκεμβρίου 2005. Αρχειοθετήθηκε από το πρωτότυπο στις 20 Αυγούστου 2011. Ανακτήθηκε στις 24 Αυγούστου 2011.
9. ↑  «International Virtual Aviation Organisation». *Belgian National Paper*. April 18, 2007.. Ανακτήθηκε στις July 18, 2013.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Αυγούστου 2013. Ανακτήθηκε στις 11 Σεπτεμβρίου 2015.

Εξωτερικοί Σύνδεσμοι
--------------------

* Επίσημος ιστότοπος
* Σελίδα Ελληνικού Τμήματος